আজিজা আল-ইউসেফ
আজিজা আল-ইউসেফ একজন সৌদি আরবের নারী অধিকারকর্মী এবং শিক্ষাবিদ। সৌদি কর্তৃপক্ষ তাকে ২০১৮ সালের মে মাসে লুজাইন আল-হাথলুল এবং আরও পাঁচজনের সাথে আটক করে। তিনি সৌদি আরবে নারীদের গাড়ি চালনা, পুরুষতান্ত্রিক অভিভাবকত্ব ব্যবস্থা ও নারী ও শিশুদের পারিবারিক সহিংসতার বিরুদ্ধে আন্দোলন ও বিশ্বের দৃষ্টি আকর্ষণ করেছিলেন। নারী অধিকার আদায়ে সরব থাকায় সৌদি সরকার তাকে ২০১৮ সালের মে মাসে গ্রেপ্তার এবং নভেম্বর পর্যন্ত, তাকে দৃশ্যত ধাহবান কেন্দ্রীয় কারাগারে বন্দী করে রেখেছিল।